Kazys Almenas (1907)

Kazys Almenas (iki 1949 m. Alminas, 1907 m. balandžio 1 d. Getaučiai, Platelių valsčius – 1980 m. sausio 27 d. Nebraska, JAV) – Lietuvos veterinarijos gydytojas, agronomas.

 Biografija 
1929 m. Dotnuvoje baigė Žemės ūkio akademiją, 1934 m. Berno universiteto veterinarijos medicinos fakultetą, veterinarijos medicinos daktaras. 1938 m. agronomijos daktaras.

1934–1937 m. mokytojavo Gruzdžių aukštesniojoje gyvulininkystės mokykloje. 1938–1944 m. Lietuvos veterinarijos akademijos dėstytojas, 1941–1944 m. Zootechnikos katedros vedėjas; 1942 m. profesorius. 1940–1944 m. Gyvulininkystės stoties vedėjas. 1944 m. pasitraukė į Vokietiją. 1946–1949 m. dėstė Pabaltijo universitete Pineberge. 1949 m. išvyko į JAV. Dirbo privačiu veterinarijos gydytoju, ūkininkavo.

Paskelbė darbų iš zoohigienos, zootechnikos, apie gyvulių gydymą. Bendradarbiavo lietuvių spaudoje (slapyvardis Daktaras Liepkalniškis).

 Bibliografija 
 Švicų veislės galvijų aklimatizacija Lietuvoje, 1934 m., vokiečių kalba
 Žemaitukų veislės arklių veislinės savybės lyginant su kitų veislių arkliais, 1939 m., vokiečių kalba

 Šaltiniai 

Kategorija:Lietuvos agronomai
Kategorija:Lietuvos veterinarijos gydytojai
Kategorija:Lietuvos žemės ūkio teoretikai
Kategorija:JAV lietuvių bendruomenės veikėjai